**Приложение № 1**

**ИЗИСКВАНИЯ ЗА ИКОНОМИЧЕСКОТО И ФИНАНСОВО СЪСТОЯНИЕ И ТЕХНИЧЕСКИТЕ ВЪЗМОЖНОСТИ И/ИЛИ КВАЛИФИКАЦИЯ НА УЧАСТНИЦИТЕ**

обособена позиция 1: „Следгаранционна поддръжка на техническото и базовото програмно осигуряване на Националната визова информационна система“

Предложение за критерии за подбор на кандидатите или участниците /изисквания за правоспособност, технически и професионални способности; икономическо и финансово състояние (което е приложимо) и за документите, с които се доказва съответствието

**10.1. Годност (правоспособност) за упражняване на професионална дейност на участниците**

Възложителят не поставя изисквания.

**10.2. Икономическо и финансово състояние на участниците**

Възложителят не поставя изисквания за икономическо и финансово състояние на участниците.

**10.3. Изисквания към техническите и професионалните способности на участниците**

**Опит в изпълнението на доставки/услуги, идентични или сходни с предмета на поръчката**

Участникът следва да е изпълнил минимум 1 (една) услуга с предмет, идентичен или сходен с тези на поръчката, за последните три години от датата на подаване на офертата, съгласно чл. 63, ал.1, т.1, “б“ от ЗОП. Участникът следва да представи списък и/или референции и/или писма за изпълнените идентични или сходни услуги.

За идентични или сходни се считат услуги по поддръжка и администриране на информационни системи, мрежово и комуникационно оборудване, сървърно оборудване, системен и приложен софтуер, софтуер за бази данни, софтуерни продукти за управление и наблюдение.

***Забележка*:** *„Изпълнена“ е тази услуга, която е приключила в рамките на 3-годишния период преди датата на подаване на офертата, независимо от датата на възлагането на услугата и резултатът от нея е надлежно приет от възложителя.*

**10.4 Общи изисквания към участниците**

**10.4.1** Участникът следва да прилага система за управление на качеството, съответстваща на стандарт БДС ЕN ISO 9001:2015 или еквивалентен с обхват, сходен с предмета на поръчката. Поставеното изискване се доказва с копие на документ по чл. 64, ал. 1, т. 10 от ЗОП – сертификат, издаден от независими лица, които са акредитирани по съответната серия европейски стандарти от Изпълнителна агенция "Българска служба за акредитация" или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието. Възложителят приема еквивалентни сертификати, издадени от органи, установени в други държави членки.

За установяване на съответствие с изискванията към стандарти за осигуряване на качеството и стандарти за екологично управление, избраният за изпълнител участник представя копие от сертификат за управление на качеството съгласно стандарт БДС ЕN ISO 9001:2015 или еквивалентен с обхват, сходен с предмета на поръчката. Когато участникът не е имал достъп до такъв сертификат или е нямал възможност да го получи в съответните срокове по независещи от него причини, той може да представи други доказателства за еквивалентни мерки за осигуряване на система за управление на качеството. В тези случаи участникът трябва да е в състояние да докаже, че предлаганите мерки са еквивалентни на изискваните.

**10.4.2** Участникът трябва да прилага сертифицирана система за управление на ИТ услуги, съответстваща на стандарт БДС EN ISO/IEC 20000-1:2011 или еквивалентен с обхват, сходен с предмета на поръчката.

За доказване на посоченото изискване участникът трябва да представи към техническото предложение копие на валиден сертификат за въведена система за управление на услугите съгласно стандарта БДС EN ISO/IEC 20000-1:2011 или еквивалентен с обхват, сходен с предмета на поръчката, издаден от независими лица, които са акредитирани по съответната серия европейски стандарти от Изпълнителна агенция "Българска служба за акредитация" или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване.

**10.4.3** Участникът трябва да прилага сертифицирана система за управление на сигурността на информацията, съответстваща на стандарт БДС EN ISO/IEC 27001:2013 или еквивалент, с обхват сходен с предмета на поръчката. За доказване на посоченото изискване участникът трябва да представи към техническото предложение копие на валиден сертификат за въведена система за управление на сигурността на информацията съгласно стандарта БДС EN ISO/IEC 27001:2013 или еквивалентен, с обхват сходен с предмета на поръчката, издаден от независими лица, които са акредитирани по съответната серия европейски стандарти от Изпълнителна агенция "Българска служба за акредитация" или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване.

**10.4.4.** Участникът трябва да бъде оторизиран партньор на Cisco Systems – производител на основното мрежово оборудване, коeто влиза в обхвата на услугите по обособената позиция.

**10.4.5.** Участникът трябва да бъде оторизиран партньор на Lenovo – производител на основното сървърно оборудване, коeто влиза в обхвата на услугите по обособената позиция;

**10.4.6.** Участникът трябва да бъде оторизиран партньор на IBM – производител на основните технически средства и софтуер, които влизат в обхвата на услугите по обособената позиция.

**10.4.7.** Участникът трябва да бъде оторизиран партньор на Microsoft – производител на основния сървърен софтуер, който влиза в обхвата на услугите по обособената позиция.

Оторизационните документи трябва да бъдат представени след избора на Изпълнител, но преди датата на сключване на договор за изпълнение- оригинал или заверено копие на валидни сертификати/оторизационни писма от производителите на софтуера или официални техни представители, удостоверяващи права за търговия и поддръжка на всички продукти на производителя или сертификати/оторизационни писма за търговия и поддръжка на софтуер - обект на конкретната поръчка.

Съгласно чл. 53, ал. 4 от ЗОП Възложителят приема еквивалентни сертификати, издадени от органи, установени в други държави членки, както и други доказателства за еквивалентни мерки за осигуряване на качеството.

В случай, че участникът участва като обединение, което не е юридическо лице, както и в случаите, когато е предвидено участие на подизпълнители, изисканите сертификати се представят за всеки един от членовете на обединението, съобразно разпределението на участието на лицата при изпълнение на дейностите предмет на поръчката, предвидено в договора за създаване на обединението, както и за подизпълнителите, пряко ангажирани с упражняване на дейностите по предмета на поръчката.

Участникът следва да притежава:

* Валидно удостоверение, разрешение или потвърждение за достъп до класифицирана информация по смисъла на ЗЗКИ за сигурност до ниво „Поверително“ или по-високо, даващо му право да създава, обработва и съхранява класифицирана информация със срок на валидност, не по-кратък от 3 (три) месеца след крайния срок за подаване на заявления за участие в процедурата.
* Валидни удостоверения, разрешения или потвърждения за достъп до класифицирана информация до ниво „Поверително“ или по-високо със срок на валидност, не по-кратък от 3 (три) месеца след крайния срок за подаване на заявления за участие в процедурата следва да притежават лицата, които ще бъдат ангажирани с непосредственото изпълнение на договора;
* Сертификат или временен сертификат за наличие на комуникационно-информационна система (КИС) за работа с класифицирана информация с ниво „Поверително“ или по-високо.

Кандидатът/участникът следва да има възможност да обработва, съхранява и предава класифицирана информация до ниво „Поверително“ или по-високо, като разполага със сертифицирана регистратура за класифицирана информация на съответното ниво.

За доказване съответствието с критериите за подбор към заявлението за участие в процедурата кандидатът представя следните заверени копия от документи:

* Удостоверение/разрешение или потвърждение за индустриална сигурност съгласно Раздел VI от ЗЗКИ на ниво „Поверително“ или по-високо;
* Удостоверения, разрешения или потвърждения за достъп до класифицирана информация до ниво "Поверително" или по-високо за лицата, които ще бъдат ангажирани с непосредственото изпълнение на договора;
* Сертификат или временен сертификат за наличие на комуникационно-информационна система (КИС) за работа с класифицирана информация с ниво „Поверително“ или по-високо;
* Сертификат на регистратура за класифицирана информация на ниво "Поверително" или по-високо.

В случай, че срокът на валидност на удостоверението за сигурност и/или сертификат за наличие на КИС и/или разрешенията за достъп до класифицирана информация е по-кратък от 3 (три) месеца след крайния срок за подаване на заявления за участие в процедурата, участникът следва да представи към заявлението за участие в процедурата декларация (свободен текст), че е предприел съответните мерки за продължаване на тяхната валидност при спазване изискванията на чл. 107 от ЗЗКИ.

**10.5. Изисквания към експертите**

Всеки участник трябва да разполага с екип от експерти, които да притежават необходимото образование и опит за изпълнение на всички дейности, включени в обхвата на обособената позиция, както следва:

**Ключов експерт 1: Ръководител екип**

Образование: Висше образование, образователно-квалификационна степен „магистър” в областите „Технически науки” или „Природни науки, математика и информатика”, съгласно Класификатор на областите на висше образование и професионалните направления, утвърден с ПМС № 125 от 2002 г., или еквивалентна образователна степен, придобита в чужбина, в области еквивалентни на посочените;

Специфичен професионален опит: Минимум 5 години опит като ръководител на екип в дейности, свързани с проектиране, разработване, внедряване и поддръжка на информационни системи с използване на система за управление на база данни (СУБД) и/или е ръководил екип в минимум три успешно изпълнени проекта, свързани с проектиране, разработване, внедряване и поддръжка на информационни системи с използване на система за управление на база данни (СУБД).

Квалификация: Да притежава валиден професионален сертификат, издаден от сертифициран център за обучение, за прилагане на методология за управление на проекти PMBOK или PRINCE2, като Project Management Professional (PMP) или PRINCE2 Practitioner, или еквивалентни.

Достъп до класифицирана информация: валидно Разрешение за достъп до класифицирана информация (РДКИ) до ниво „Поверително“ или по-високо.

**Ключов експерт 2: Експерт за поддръжка на мрежово оборудване**

Образование: Висше образование, образователно-квалификационна степен “бакалавър“ или по-висока степен в областите „Технически науки” или „Природни науки, математика и информатика”, съгласно Класификатор на областите на висше образование и професионалните направления, утвърден с ПМС № 125 от 2002 г., или еквивалентна образователна степен, придобита в чужбина по специалност, в области еквивалентни на посочените;

Специфичен професионален опит: Минимум 5 години опит като експерт по системна и мрежова администрация в дейности, свързани с поддръжка и администриране на мрежово оборудване и/или участие в минимум 3 успешно изпълнени проекта за поддръжка и администриране на мрежово оборудване.

Квалификация: Да притежава валиден сертификат Cisco Certified Network Professional Data Center (CCNP Data Center) и/или Cisco Certified Internetwork Expert Data Center (CCIE Data Center) и/или Cisco Certified Network Professional Security (CCNP Security) или еквивалент.

**Ключов експерт 3: Експерт за поддръжка на сървърно оборудване**

Образование: Висше образование, образователно-квалификационна степен “бакалавър“ или по-висока степен в областите „Технически науки” или „Природни науки, математика и информатика”, съгласно Класификатор на областите на висше образование и професионалните направления, утвърден с ПМС № 125 от 2002 г., или еквивалентна образователна степен, придобита в чужбина по специалност, в области еквивалентни на посочените;

Специфичен професионален опит: Минимум 5 години опит като експерт по сървърно оборудване в дейности, свързани с поддръжка и администриране на сървърно оборудване и/или участие в минимум 3 успешно изпълнени проекта за поддръжка и администриране на сървърно оборудване, произведено от Lenovo.

Достъп до класифицирана информация: Валидно Разрешение за достъп до класифицирана информация (РДКИ) до ниво „Поверително“ или по-високо.

**Ключов експерт 4: Експерт за поддръжка на софтуери за архивиране, управление и наблюдение – 2 бр.**

Образование: Висше образование, образователно-квалификационна степен “бакалавър“ или по-висока степен в областите „Технически науки” или „Природни науки, математика и информатика”, съгласно Класификатор на областите на висше образование и професионалните направления, утвърден с ПМС № 125 от 2002 г., или еквивалентна образователна степен, придобита в чужбина по специалност, в области еквивалентни на посочените.

Специфичен професионален опит: Минимум 5 години опит като експерт по системна администрация в дейности, свързани с поддръжка и администриране на софтуери за архивиране, управление и наблюдение и/или участие в минимум 3 успешно изпълнени проекта за поддръжка и администриране на софтуери за архивиране, управление и наблюдение.

Квалификация: Да притежава валиден IBM Certified Administrator Spectrum Protect V8.1 и/или IBM Certified Advanced Deployment Professional - Spectrum Storage Management V7 и/или IBM Certified Deployment Professional - Tivoli Monitoring V6.3 или еквивалентни.

Достъп до класифицирана информация: Валидно Разрешение за достъп до класифицирана информация (РДКИ) до ниво „Поверително“ или по-високо.

**Ключов експерт 5: Експерт за поддръжка и администриране на Microsoft сървъри**

Образование: Висше образование, образователно-квалификационна степен “бакалавър“ или по-висока степен в областите „Технически науки” или „Природни науки, математика и информатика”, съгласно Класификатор на областите на висше образование и професионалните направления, утвърден с ПМС № 125 от 2002 г., или еквивалентна образователна степен, придобита в чужбина по специалност, в области еквивалентни на посочените;

Специфичен професионален опит: Минимум 5 години опит като експерт по системна администрация в дейности, свързани с поддръжка и администриране на системен и приложен софтуер и/или участие в минимум 3 успешно изпълнени проекта за поддръжка и администриране на системен и приложен софтуер.

Квалификация: Да притежава валиден сертификат Microsoft Certified Solutions Expert: Core Infrastructure или еквивалентен.

Достъп до класифицирана информация: валидно Разрешение за достъп до класифицирана информация (РДКИ) до ниво „Поверително“ или по-високо.

**Ключов експерт 6: Експерт за Бази данни**

Образование: Висше образование, образователно-квалификационна степен “бакалавър“ или по-висока степен в областите „Технически науки” или „Природни науки, математика и информатика”, съгласно Класификатор на областите на висше образование и професионалните направления, утвърден с ПМС № 125 от 2002 г., или еквивалентна образователна степен, придобита в чужбина по специалност, в области еквивалентни на посочените;

Специфичен професионален опит: Минимум 5 години опит като експерт бази данни в дейности, свързани с проектирането, разработването, внедряването и поддържането на бази данни за приложен софтуер и/или участие в минимум 3 успешно изпълнени проекта за разработка, внедряване и поддръжка на информационни системи с използване на релационна система за управление на база данни (СУБД) като IBM Informix или еквивалент.

Квалификация: Да притежава валиден сертификат IBM Certified System Administrator - Informix V12 или по-висока, или еквивалентен.

Достъп до класифицирана информация: валидно Разрешение за достъп до класифицирана информация (РДКИ) до ниво „Поверително“ или по-високо.